**Ljubljana, 16. november 2012**

**Sberbank organizira mednarodno študentsko tekmovanje v managementu – Olimpijada *Banks battle 2012***

**Od decembra 2012 do marca 2013** bo na svetovnem spletu potekala olimpijada *Banks battle 2012*, v okviru katere bodo študenti lahko pokazali svoje managerske sposobnosti. Tekmovalci se bodo morali izkazati v upravljanju in vodenju virtualne banke. Tekmovanje, ki ga organizira Sberbank, poteka v virtualnem gospodarskem okolju in temelji na kompleksni računalniški simulaciji poslovnih procesov komercialne banke. S tem so tekmovalcem zagotovljene realistične okoliščine ter enaki pogoji sodelovanja.

**Srednja in Vzhodna Evropa sta v tekmovanje vključeni prvič**

Spletna olimpijada se bo tokrat odvijala že tretjič zapored. Lani se je tekmovanja udeležilo prek 5.000 študentov iz Rusije, Skupnosti neodvisnih držav (SND) in Kazahstana. Letos pa bodo na olimpijadi prvič sodelovale tudi ekipe iz Avstrije, Slovaške, Madžarske, Češke, Slovenije, Bosne in Hercegovine, Hrvaške ter Srbije. Največja ruska banka je sedaj prek Sberbank Europe AG prisotna tudi v Srednji in Vzhodni Evropi.

 **Virtualna kariera**

Ekipe, sestavljene iz 3–4 študentov, bodo razvijale konkurenčne strategije ter jih uresničevale v virtualni banki, kar zahteva strokovno znanje. Študenti bodo sprejemali managerske odločitve, analizirali finančna poročila ter se pridružili vodilnim managerjem pri vodenju banke za virtualno obdobje štirih let.

 **Veliki finale v Moskvi**

Olimpijada *Banks battle 2012* se bo začela s predtekmovanjem, ko se bodo oblikovale skupine po deset ekip. Najboljše ekipe iz vsake skupine se bodo uvrstile v naslednji krog tekmovanja. Deset najboljših ekip se bo marca 2013 na finalu v Moskvi potegovalo za prvo mesto. **Glavna nagrada**, ki jo bo prejela zmagovalna ekipa, je **enotedensko študijsko potovanje v Singapur**, kjer se bodo člani ekipe udeležili strokovnih ekskurzij in seminarjev ter obiskali najuspešnejše singapurske finančne institucije. Sodelovanje na olimpijadi je za študente hkrati tudi velika priložnost, da svoja znanja in kompetence predstavijo bodočim delodajalcem.

**Sberbank podpira izobraževanje in znanost**

*“Vlaganje v izobraževanje in znanost je ključna aktivnost banke Sberbank,”* pojasni Sergey Gorkov, namestnik predsednika uprave Sberbank Rusija. Olimpijado *Banks battle* organizirata največja ruska banka Sberbank ter Ruska akademija za narodno gospodarstvo in javno upravo pri predsedniku ruske federacije.

**Prijava**

Na olimpijadi lahko sodelujejo študenti dodiplomskega ali podiplomskega študija katere koli smeri, stari med 18 in 25 let. Prijavijo se lahko na spletni strani [**www.banksbattle.com**](http://www.banksbattle.com) (1. Register, 2. Howe to participate: kanidat lahko pristopi k obstoječemu timu ali pa registrira nov tim, h kateremu pristopijo drugi kandidati), kjer so objavljene tudi vse ostale informacije o tekmovanju (pogoji sodelovanja, pravila igre, časovni okvir tekmovanja ...). **Rok za prijavo je 2. december 2012.**

**Sberbank Europe AG**
Sberbank Europe AG upravlja bančno mrežo devetih univerzalnih bank v osmih srednje- in vzhodno evropskih državah: na Slovaškem, Češkem, Madžarskem, Hrvaškem ter v Sloveniji, Bosni in Hercegovini, Srbiji in Ukrajini. Bančna skupina obsega 296 poslovalnic in ima 4.195 zaposlenih (na dan 30. 6. 2012).

Spletna stran: [www.sberbank.at](file:///C%3A%5CDocuments%20and%20Settings%5CValentincicS%5CLocal%20Settings%5CTemp%5Cnotes82728B%5CUsersAACDocumentsMyFilesFiles2012OtherFiles2012Offerswww.sberbank.at)
 **Sberbank**
Sberbank je največja banka v Rusiji in upravlja skoraj tretjino vseh sredstev v ruskem bančnem sektorju. Ustanovila jo je ruska centralna banka, ki s 50-odstotnim deležem plus eno delnico ostaja največji delničar banke. Preostanek delničarjev predstavlja več kot 245.000 ruskih in mednarodnih podjetij in individualnih vlagateljev. Sberbank ima prek 19.000 poslovalnic, ki predstavljajo največjo mrežo poslovalnic v Rusiji. Banka ima podružnice v 20 različnih državah v regiji držav SND ter v Srednji in Vzhodni Evropi. Banka ima splošno bančno licenco št. 1481, ki jo je izdala Ruska centralna banka.

Spletna stran: [www.sberbank.ru](file:///C%3A%5CDocuments%20and%20Settings%5CValentincicS%5CLocal%20Settings%5CTemp%5Cnotes82728B%5CUsersAACDocumentsMyFilesFiles2012OtherFiles2012Offerswww.sberbank.ru)

**Kontaktne osebe**

LEON ŠIKOVEC

Tel.: 01/ 53 07 606

Elektronski naslov: leon.sikovec@volksbank.si

ali modra številka: 080 22 65

JANA SCHUSTER

Tel.: 01/53 07 432

Elektronski naslov: jana.schuster@volksbank.si

Spletna povezava: [www.volksbank.si](http://www.volksbank.si)